CELEX: 32022R0557
Language: el
Date: 2022-04-01 00:00:00
Title: Εκτελεστικός κανονισμός (ΕΕ) 2022/557 της Επιτροπής της 1ης Απριλίου 2022 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

7.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 108/16
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/557 ΤΗΣ ΕΠΙΤΡΟΠΗΣ
         της 1ης Απριλίου 2022
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Απριλίου 2022.
            
               
                  Για την Επιτροπή
               
               Γεράσιμος ΘΩΜΑΣ
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (Κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    Πλούσιο σε πρωτεΐνες κλάσμα από τον διαχωρισμό του αλεύρου μπιζελιού σε ένα κλάσμα πλούσιο σε πρωτεΐνες και σε ένα κλάσμα πλούσιο σε άμυλα που παρουσιάζεται υπό μορφή λεπτής σκόνης μπεζ χρώματος ή σε μορφή σβόλων, σε μικρούς σάκους (15 έως 20 kg) ή σε μεγάλους σάκους (500 έως 1 000  kg).
                                    Το προϊόν παρουσιάζει τα ακόλουθα αναλυτικά χαρακτηριστικά (περιεκτικότητα επί ξηρού):
                                    
                                                —
                                             
                                             
                                                7,4 % άμυλα
                                             
                                          
                                                —
                                             
                                             
                                                54 % πρωτεΐνες
                                             
                                          Το προϊόν παράγεται από αποξηραμένα μπιζέλια (Pisum sativum), τα οποία πλένονται, ξεφλουδίζονται και αλέθονται για την παραγωγή αλεύρου μπιζελιού. Στη συνέχεια, το αλεύρι διαχωρίζεται σε κλάσμα πλούσιο σε πρωτεΐνες και σε κλάσμα πλούσιο σε άμυλα σε φυγοκεντρικό διαχωριστή. Μετά τη διαδικασία αυτή, το πλούσιο σε πρωτεΐνες κλάσμα είτε παραμένει σε μορφή σκόνης είτε συσσωματώνεται σε σβόλους.
                                    Το προϊόν αναγνωρίζεται και χρησιμοποιείται αποκλειστικά ως ζωοτροφή.
                                 
                              
                     
                        2309 90 31 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 1 του κεφαλαίου 23 και από το κείμενο των κωδικών ΣΟ 2309 , 2309 90  και 2309 90 31 .
                        Το προϊόν έχει χάσει τα ουσιώδη χαρακτηριστικά του αρχικού υλικού εξαιτίας της κλασμάτωσης σε φυγοκεντρικό διαχωριστή. Συνεπώς, αποκλείεται η κατάταξη στην κλάση 1106  ως αλεύρι από ξερά όσπρια, καθώς και η κατάταξη ως αλλιώς παρασκευασμένο φυτικό προϊόν της κλάσης 2005.
                        Η κατάταξη στην κλάση 2302  αποκλείεται επίσης επειδή το προϊόν δεν αποτελεί υπόλειμμα από το κοσκίνισμα, το άλεσμα ή άλλες κατεργασίες οσπριοειδών (βλέπε την επεξηγηματική σημείωση του Εναρμονισμένου Συστήματος για την κλάση 2302 , σημείο Γ). Το προϊόν έχει παραχθεί σκοπίμως από άλευρο μπιζελιού. Μεταποιείται περαιτέρω και χρησιμοποιείται αποκλειστικά ως ζωοτροφή (βλέπε επίσης τις γενικές παρατηρήσεις της επεξηγηματικής σημείωσης του Εναρμονισμένου Συστήματος για το κεφάλαιο 23).
                        Συνεπώς, το προϊόν πρέπει να καταταχθεί στον κωδικό ΣΟ 2309 90 31  ως άλλο παρασκεύασμα των τύπων που χρησιμοποιούνται για τη διατροφή των ζώων περιεκτικότητας κατά βάρος σε άμυλα κάθε είδους κατώτερης του 10 %.
                     
                  
                        
                                    2)
                                 
                                 
                                    Πλούσιο σε άμυλα κλάσμα από τον διαχωρισμό του αλεύρου μπιζελιού σε ένα κλάσμα πλούσιο σε πρωτεΐνες και σε ένα κλάσμα πλούσιο σε άμυλα που παρουσιάζεται υπό μορφή ανοικτής κίτρινης σκόνης ή σε μορφή σβόλων, χύδην ή σε μεγάλους σάκους (25 έως 1 000  kg).
                                    Το προϊόν παρουσιάζει τα ακόλουθα αναλυτικά χαρακτηριστικά (περιεκτικότητα επί ξηρού):
                                    
                                                —
                                             
                                             
                                                73 % άμυλα
                                             
                                          
                                                —
                                             
                                             
                                                13 % πρωτεΐνες
                                             
                                          Το προϊόν παράγεται από αποξηραμένα μπιζέλια (Pisum sativum), τα οποία πλένονται, ξεφλουδίζονται και αλέθονται για την παραγωγή αλεύρου μπιζελιού. Στη συνέχεια, το αλεύρι διαχωρίζεται σε κλάσμα πλούσιο σε πρωτεΐνες και σε κλάσμα πλούσιο σε άμυλα σε φυγοκεντρικό διαχωριστή. Μετά τη διαδικασία αυτή, το πλούσιο σε άμυλα κλάσμα είτε παραμένει σε μορφή σκόνης είτε συσσωματώνεται σε σβόλους.
                                    Το προϊόν αναγνωρίζεται και χρησιμοποιείται αποκλειστικά ως ζωοτροφή.
                                 
                              
                     
                        2309 90 51 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 1 του κεφαλαίου 23 και από το κείμενο των κωδικών ΣΟ 2309 , 2309 90  και 2309 90 51 .
                        Το προϊόν έχει χάσει τα ουσιώδη χαρακτηριστικά του αρχικού υλικού εξαιτίας της κλασμάτωσης σε φυγοκεντρικό διαχωριστή. Συνεπώς, αποκλείεται η κατάταξη στην κλάση 1106  ως αλεύρι από ξερά όσπρια, καθώς και η κατάταξη ως αλλιώς παρασκευασμένο φυτικό προϊόν της κλάσης 2005 .
                        Η κατάταξη στην κλάση 2302  αποκλείεται επίσης επειδή το προϊόν δεν αποτελεί υπόλειμμα από το κοσκίνισμα, το άλεσμα ή άλλες κατεργασίες οσπριοειδών (βλέπε την επεξηγηματική σημείωση του Εναρμονισμένου Συστήματος για την κλάση 2302 , σημείο Γ). Το προϊόν έχει παραχθεί σκοπίμως από άλευρο μπιζελιού. Μεταποιείται περαιτέρω και χρησιμοποιείται αποκλειστικά ως ζωοτροφή (βλέπε επίσης τις γενικές παρατηρήσεις της επεξηγηματικής σημείωσης του Εναρμονισμένου Συστήματος για το κεφάλαιο 23).
                        Συνεπώς, το προϊόν πρέπει να καταταχθεί στον κωδικό ΣΟ 2309 90 51  ως άλλο παρασκεύασμα των τύπων που χρησιμοποιούνται για τη διατροφή των ζώων, περιεκτικότητας κατά βάρος σε άμυλα κάθε είδους ανώτερης του 30 %.